Diari Oficial de la Generalitat Valenciana


Sumari del DOGV 5525, del 01-06-2007 (2007/7051)

Convocatòria del III Premi d'Investigació en qualitat, Excel·lència i Innovació de la Fundació Valenciana de la Qualitat.
-------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7051


Data del document
:   25-05-2007

Organisme emissor
:   Fundació Valenciana de la Qualitat

Tipus de document
:   Convocatòria

Descriptors 

:   * premi cultural
    * investigació
    * fundació
    * distinció honorífica

Convocatòria del III Premi d'Investigació en qualitat, Excel·lència i Innovació de la Fundació Valenciana de la Qualitat. [2007/7051]  
La Fundació Valenciana de la Qualitat, a fi de promoure i divulgar les investigacions rellevants relacionades amb les seues funcions convoca la tercera edició del Premi d'Investigació en Qualitat, Excel·lència i Innovació que es regirà per les següents bases:  
Primera . Tema de la convocatòria  
Les investigacions hauran de versar obligatòriament sobre algun tema relacionat amb la qualitat, excel·lència i innovació amb transcendència per al sector empresarial de la Comunitat Valenciana, sent preferents els següents:  
- Innovació  
- Responsabilitat social corporativa  
- Recursos humans  
- Millora  
Segona. Participants  
Podran participar en la present convocatòria les persones físiques o grups d'investigació. Estos últims hauran de nomenar un director de treball que coordine les actuacions de cada membre del grup i que represente a cada equip a tots els efectes.  
Tercera. Premi  
El III Premi de Qualitat, Excel·lència i Innovació de la Fundació Valenciana de la Qualitat estarà dotat d'un únic import de 5.000 € acompanyat d'un diploma acreditatiu. La tributació del premi estarà subjecta a la legislació fiscal vigent i serà responsabilitat del guardonat.  
En cas de grups d'investigació, queda a criteri del director del treball el repartiment de la dotació econòmica entre el seu equip, establint-se el percentatge de premi de cada participant en la sol·licitud.  
Quarta. Documentació i termini d'entrega  
El treball d'investigació s'haurà de presentar, en qualsevol de les dos llengües oficials de la Comunitat Valenciana, en suport paper imprés (dos còpies) i en suport informàtic (format Word, una còpia) i amb una extensió mínima de 100 folis mecanografiats a doble espai, per una sola cara i en format DIN A-4. A això s'haurà d'acompanyar un resum de dos pàgines on s'expose el contingut temàtic, la metodologia utilitzada, així com els resultats obtinguts.   
Tot això s'haurà d'acompanyar de la següent documentació:  
- Formulari de sol·licitud (annex). L'annex es troba en la pàgina web de la Fundació Valenciana de la Qualitat: www.fvq.es  
- Fotocòpia de DNI del/ dels candidats.   
- Curriculum vitae del/ dels candidats.  
Tota la documentació requerida junt amb el treball s'hauran de presentar en la seu de la Fundació Valenciana de la Qualitat (plaça de l'Ajuntament 7, 1r, pta. 5), abans de les 15.00 hores del 15 d'octubre de 2007.  
En el cas que la sol·licitud no estiga degudament emplenada o no s'acompanye de la documentació que d'acord amb estes bases resulte exigible, es requerirà a l'interessat perquè en el termini de 10 dies esmene la falta o acompanye els documents preceptius. Si en el termini de 10 dies, l'interessat no esmena la falta o fa entrega de la documentació requerida, la seua sol·licitud serà desestimada.  
El treball presentat haurà de ser inèdit i no haver sigut prèviament premiat en una altra convocatòria en qualsevol altre organisme.  
Cinquena. Drets d'autor  
La Fundació Valenciana de la Qualitat es reserva el dret a publicar el treball premiat. Amb este fi, l'acceptació del premi comporta la cessió en exclusiva dels drets de distribució de l'obra a Fundació Valenciana de la Qualitat .  
La reproducció total i parcial i la seua distribució es podran realitzar en qualsevol suport durant el termini màxim previst per la llei des de la concessió del premi. Esta cessió no implica cap obligació per a la Fundació Valenciana de la Qualitat, que pot exercitar o no els drets cedits.  
Sisena. Composició del jurat  
El jurat estarà compost per persones de reconegut prestigi en la matèria.  
Setena. Criteris de selecció  
El jurat premiarà aquells treballs i investigacions atenent als següents criteris:  
- Temàtica  
- Claredat en el plantejament  
- Validesa i confiabilitat dels resultats  
- Originalitat  
- Aplicabilitat del projecte   
- Interés per al teixit empresarial valencià  
Huitena. Resolució del jurat  
La resolució del jurat serà inapel·lable i haurà d'emetre's abans del 16 de novembre de 2007, i es publicarà en la web de la Fundació Valenciana de la Qualitat (www.fvq.es) El Jurat podrà declarar desert el premi si considera que cap dels treballs reunix els mèrits necessaris.  
Els treballs presentats que no resulten premiats es podran retirar en la seu de la Fundació Valenciana de la Qualitat a partir de l'endemà de la publicació de la resolució en la pàgina web. En cap cas es reembossaran les despeses derivades de l'elaboració del treball. Respecte als treballs no reclamats en el termini de 30 dies, per part de Fundació Valenciana de la Qualitat es procedirà a la seua destrucció.  
Novena. Lliurament dels premis  
El concursant guanyador es compromet a acudir personalment o delegar en persona que el represente a qualsevol acte públic o lliurament de premis que, com a conseqüència de la seua designació es deriven.  
Deu. Observacions  
La Fundació Valenciana de la Qualitat es reserva el dret de poder modificar les presents bases en qualsevol moment, si les circumstàncies així ho aconsellaren o ho feren necessari.  
La participació en este concurs implica la total acceptació d'estes bases.  
Per a sol·licitar informació telefonar al 737 610 890.  
València, 25 de maig 2007.- El conseller d'Empresa, Universitat i Ciència, president de la Fundació Valenciana de la Qualitat: Justo Nieto Nieto.